མགོན་པོའི་
ཐུགས་ཀར་ཕོག་པས་ཐུགས་རྒྱུད་བསྐུལ། མགོན་པོའི་ཐུགས་ཀ་ནས་འོད་ཟེར་འཕྲོས།
འཁོར་གྱི་མཁའ་འགྲོ་དང་གནོད་སྦྱིན་ནོར་བདག་རྣམས་ཀྱི་ཐུགས་ཀར་ཕོག་པས་ཐུགས་
རྒྱུད་བསྐུལ་ཏེ། དེ་རྣམས་ཀྱིས་འཇིག་རྟེན་ཁམས་ཀྱི་ཟས་ནོར་ལོངས་སྤྱོད་མཐའ་དག་
བསྡུས་ནས་རང་གི་གནས་ཁང་བང་མཛོད་སོགས་གང་བར་བྱས། ཡང་རང་གི་ཐུགས་ཀ་
ནས་འཕྲོས་པའི་འོད་ཟེར་གྱི་རྩེ་ལ་མཆོད་པའི་ཚོགས་དཔག་ཏུ་མེད་པ་སྤྲོས་ཏེ་མགོན་པོ་
འཁོར་བཅས་ལ་ཕུལ་ནས། ཐུགས་རྒྱུད་ཟག་མེད་ཀྱི་བདེ་བས་མཉེས་ཏེ། མགོན་པོའི་ཕྱག་
གི་ནོར་བུ་དང་། བུམ་པ་དང་། ཐོད་ཏཔ་རྣམས་ལས་ནོར་བུ་དང་རིན་པོ་ཆེའི་ཚོགས་
དཔག་ཏུ་མེད་པ་བྱུང་། ནེའུ་ལེ་དང་། ཚོགས་བདག་གི་ཁ་གཤང་ལམ་ནས་ཀྱང་རིན་པོ་ཆེ་
ལྷུག་ལྷུག་ལུད་ནས་གནས་ཁང་དང་ཡུལ་གྲུ་ཐམས་ཅད་དུ་འདོད་དགུའི་ལོངས་སྤྱོད་ཟད་
མི་ཤེས་པས་གང་བར་གྱུར། ཅེས་བསམ་ལ། རྩ་སྔགས་སིདྡྷི་མ་ཅི་ནུས་སུ་བཟླ། ཐུན་བསྡུ་བ་ན། སྒྲུབ་གྲོགས་
མང་བོ་ཡོད་ཚེ་རེ་གཉིས་ཀྱིས་སྔགས་རྒྱུན་འཛིན་ཅིང་། གཞན་རྣམས་ཀྱིས་ཡིག་བརྒྱ་དང་མཆོད་བསྟོད་མདོར་
བསྡུས་བྱས་ལ། གཏོར་ཆུང་རྣམས་གཏོར་མ་ཆེ་བའི་མདུན་དུ་བསྒྲིགས་པ་ལ་ཆང་ཆུ་ནང་མཆོད་ཀྱིས་བྲན་
84

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
འཁོར་གཏོར་རྣམས་དང་ལྷན་ཅིག་ཏུ་གོང་གི་ནང་མཆོད་ལྟར་བྱིན་གྱིས་བརླབས། མཆོད་གཡོག་གིས་གཏོར་ཆུང་
གི་སྣོད་རྣམས་རིམ་བཞིན་བཏེགས་ཏེ། མགོན་པོ་ཡིད་བཞིན་ནོར་བུའི་ལྗགས་འོད་ཟེར་གྱི་སྦུ་གུས་
གཏོར་མའི་བཅུད་དྲངས་ཏེ་གསོལ་བར་གྱུར། རྩ་སྔགས་ལ། ཨི་དཾ་བ་ལིང་ཏ་བཏགས་པ་ཉེར་
གཅིག་གིས་ཕུལ་ལ། གཏོར་ཆུང་རྣམས་རིམ་བཞིན་གཏོར་མ་ཆེ་བའི་མཐར་བླུགས་པའམ། མདུན་དུ་སྣོད་གཞན་
ཞིག་བཞག་པའི་ནང་དུ་ཕུལ་ཀྱང་རུང་། ཨ་ཀཱ་རོ་ལན་གསུམ་གྱིས་འཁོར་རྣམས་དང་། ༀ་ཁ་ཁ་ཁཱ་ཧི་ཁཱ་
ཧི་ཞེས་སོགས་ལན་གཉིས་ཀྱིས་མཁའ་འགྲོའི་སྤྱི་གཏོར་ཕུལ། ཕྱི་ནང་གི་མཆོད་པས་མཆོད། ཐལ་མོ་སྦྱར་ལ། བླ་
མ་མགོན་པོ་འཁོར་བཅས་ལ། ། བདག་གིས་མཆོད་གཏོར་ཕུལ་བ་ཡིས། ། བདག་མིང་འདི་
ཞེས་བྱ་བ་ཡི། ། ཞེས་པའམ། བདག་ཅག་དཔོན་སློབ་འཁོར་བཅས་ཀྱི། ། ཞེས་པའམ། སྦྱིན་པའི་
བདག་པོ་འདི་ཉིད་ཀྱི། ། ཞེས་པ་ལྟ་བུ་གང་རིགས་སྦྱར་ལ། རྫོགས་པའི་བྱང་ཆུབ་བསྒྲུབ་པ་ལ།
སྦྱིན་ང ན་པ་ཡོངས་སུ་རྫོགས་པའི་ཕྱིར། ། འབྱོར་བ་ཆེན་པོའི་དངོས་གྲུབ་སྩོལ། ། གུ་རུ་མ་ཧཱ་ཀཱ་
ལ་ཧ་རི་ནི་ས་སིདྡྷི་མེ་པྲ་ཡ་ཙནྟུ་སྭཱ་ཧཱ། ཞེས་བརྗོད། གཞི་བདག་གཏོར་མ་བཏང་། བསྟོད་པ་ནི། རྒྱལ་
༑་ཐུགས་རྗེའི་ངོ་བོ་པད་དཀར་འཆང་། ། ཐུགས་བསྐྱེད་གཞན་དབང་གྱུར་པའི་སྒྱུ་
འཕྲུལ་གར། ། སྐལ་དམན་སེམས་ཅན་རེ་བ་ཡོངས་སྐོང་བ། ། མགོན་པོ་ཟླ་བའི་སྤུན་ཟླ་ལ་
ཕྱག་འ །་འཚལ། ། དེ་བཞིན་གཤེགས་པ་ཀུན་གྱིས་དགོངས་གཅིག་ཏུ། ། དབང་རྒྱས་འཕྲིན་
ལས་ལྷུན་གྲུབ་འཁོར་ལོས་བསྒྱུར། ། སྤྱི་བོར་དབང་བསྐུར་བླ་མ་རྡོ་རྗེ་འཆང་། ། མཛེས་ཀྱི་
པདྨ་རཱ་གའི་ཅོད་པན་མིན། ། སྨིན་ལེགས་སྤྱན་གྱི་ཟུར་མདའ་འཕངས་ཙམ་གྱིས། ། སྐྱེ་
དགུའི་ཡིད་ཀྱི་བརྟན་པ་རང་དབང་དུ། ། འགུགས་བྱེད་དགའ་མ་ཐུགས་ཀར་སྦས་པ་ལ། །
ནོར་སྦྱིན་གྲངས་མེད་ཀྱིས་བཏུད་བལྟ་བ་སྙམ། ། འདི་ན་དཀོན་མཆོག་མཆོད་པ་རྒྱས་ཕྱིར་
དང་། ། ཆོས་ཀྱི་བཤད་སྒྲུབ་དྲི་མེད་རང་གནས་ཕྱིར། ། ངུར་སྨྲིག་འཆང་བ་གྲངས་མེད་
བསྡུ་ཕྱིར་དང་། ། ཆོས་ལྡན་སྦྱིན་བདག་མངའ་ཐང་རྒྱས་ཕྱིར་དང་། ། སྦྱིན་པའི་ཕ་རོལ་
ཕྱིན་པ་རྫོགས་བྱའི་ཕྱིར། ། མགོན་པོ་ཡིད་བཞིན་ནོར་བུ་ཐུགས་རྗེ་ཅན། ། མཁའ་འགྲོ་ནོར་
སྦྱིན་ལྷ་ཡི་ཚོགས་དང་བཅས། ། བདག་ཅག་གུས་པས་སྒྲུབ་ཅིང་མཆོད་བྱས་པས། ། སྒྲུབ་པོ་
ཀུན་
85

ཡི་དམ་ཆོས་སྲུང་རྣམས་ཀྱི་གཏོར་བཟློག་དང་གསོལ་མཆོད། འཕྲིན་བཅོལ་སོགས་ཀྱི་སྐོར།
ཡོན་མཆོད་འཁོར་དང་བཅས་རྣམས་ཀྱི། ། ཚེ་དང་བསོད་ནམས་རིགས་བཟང་ཡོན་ཏན་
དང་། ། སྟོབས་འབྱོར་མངའ་ཐང་སྙན་པར་གྲགས་པའི་དབྱངས། ། རིན་ཆེན་འབྲུ་ནོར་ལྷ་
མིའི་ལོངས་སྤྱོད་དཔལ། ། ཕུན་ཚོགས་སྡེ་བཞིའི་དཔལ་འབྱོར་མ་ལུས་པ། ། དབྱར་གྱི་
དཔལ་མོ་དང་འགྲོགས་ཆུ་གཏེར་གྱི། ། ངོ་མཚར་ཇི་བཞིན་གོང་ནས་གོང་འཕེལ་དུ། ། རྣམ་
པར་རྒྱས་པའི་དངོས་གྲུབ་སྩལ་ཏུ་གསོལ། ། རིགས་དང་སྟོབས་དང་འབྱོར་བས་མངོན་
རྒྱགས་པའི། ། སྐྱེ་འགྲོའི་སྙིང་གི་གཏན་པ་རབ་འཕྲོག་ནས། ། ཁབ་ལེན་རྡོ་ཡིས་ལྕགས་ཕྱེ་
ཇི་བཞིན་དུ། ། འདི་ན་འདུན་པ་དབང་གི་དངོས་གྲུབ་སྩོལ། ། ཞེས་དང་། ཧཱུཾ་རྒྱལ་དང་རྒྱལ་
བའི་གདུང་ཚོབ་རིམ་བྱོན་གྱིས། ། བཀའ་ལུང་གཉན་པོའི་འཕྲིན་ཡིག་སྙིང་ག་ལ། །
འགོག་མེད་བཀྲག་ཏུ་ཚ་ལྟར་མདོ་སྔགས་ཀྱི། ། ཆོས་མིག་དྲི་མེད་རིང་དུ་གསལ་བར་
མཛོད། ། ཟས་གཙང་སྲས་དང་བཞེད་གཅིག་སྨྲ་བའི་མགྲིན། ། ཟུར་ཕུད་ལྔ་བས་གཟེངས་
བསྟོད་དགའ་ལྡན་པའི། ། ལུགས་མཆོག་བཤད་སྒྲུབ་དྲི་མེད་གངས་ཅན་ལྗོངས། ། ཉི་
གཞོན་འོད་ལྟར་ཆེས་ཆེར་གསལ་བར་མཛོད། ། དེ་ཚུལ་འདོམས་པའི་རྒྱལ་བ་ཙོང་ཁ་
བའི། ། ལེགས་གསུང་སློབ་པའི་ཁྲིམས་ལྡན་པདྨོའི་ཚལ། ། བློ་གྲོས་འདབ་བརྒྱ་གྲོལ་བ་
གྲངས་མེད་ཀྱིས། ། དབྱིག་འཛིན་དཀྱིལ་འཁོར་ཀུན་ཏུ་མཛེས་པར་མཛོད། ། ཕུན་ཚོགས་
སྟོབས་འབྱོར་ཆེར་གྲགས་སྐྱེ་བོ་རྣམས། ། བསྟན་པའི་སྲི་ཞུར་གུས་པར་དབང་བསྡུས་
ནས། ། ཀུན་བཟང་མཆོད་པའི་སྤྲིན་གྱིས་མདུན་བདར་བའི། ། མ་ལུས་རྒྱལ་བའི་
བསྐྱེད་བསྲིངས་མཛོད། ། བདག་ཅག་སྦྱིན་བདག་འཁོར་དང་བཅས་པ་ཡི། ། འཆི་མེད་ཚེ་
དང་བསོད་ནམས་རྣམ་འབྱེད་བློ། ། ཆོས་ནོར་འདོད་པ་ཐར་པའི་སྡེ་ཚོགས་རྣམས། ། ཕན་
ཚུན་འགྲན་པ་བཞིན་དུ་རྒྱས་པར་མཛོད། ། རྩི་ཤིང་ལོ་ཏོག་ཚོང་སྤོགས་མི་དང་ཕྱུགས། 1
འཕེལ་རྒྱས་རླབས་ཀྱིས་སྲིད་པའི་མཚོ་མཛེས་ཤིང་། ། ཀློག་དང་སྤོང་བ་མཁས་ཚུལ་
གསུམ་གྱི་འོད། ། དཀར་པོའི་ཐར་པའི་ཟླ་གཞོན་མཛེས་པར་མཛོད། ། མི་དང་མི་མིན་དགྲ་
བགེགས་མི་བསྲུན་པས། ། ཐུར་གཏད་ས་ལ་མནན་དང་ཟོར་དུ་རྦད། ། ཧཾ་དུ་བསྲེག་སོགས་
ལ་བའི་མྱུ་གུ་
86

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
བརྩམ་པའི་འབྲས་བུ་རྣམས། ། བྱད་མ་རང་ཐོག་བཟློག་ཅིང་བསྒྱུར་དུ་གསོལ། ། འཇིག་
རྟེན་བདེ་ལེགས་སཱི་ཏ་འཕྲོག་བྱེད་པའི། ། ནད་མཚོན་མུ་གེ་དུས་མིན་འཆི་བ་སོགས། །
སྐལ་ངན་འབོད་སྒྲོགས་གཟུགས་བརྒྱ་མཐར་བྱེད་པའི། ། མཐུ་སྟོབས་མདའ་གཞུའི་དྲག་
སྦྱོར་རྩོམ་ཞིག་ཀྱེ། ། མདོར་ན་རྣམ་བཞིའི་འཕྲིན་ལས་འཁོར་ལོ་ཡིས། ། བསྟན་འགྲོའི་རི་
གླིང་མཐའ་དག་དབང་བསྒྱུར་ནས། ། མཐར་ཐུག་རྣམ་མཁྱེན་དབང་བོའི་རྒྱལ་སྲིད་ཆེ། །
རང་གཞན་ཡོངས་ཀྱིས་ཐོབ་པའི་འཕྲིན་ལས་མཛོད། ། ཅེས་འཕྲིན་ལས་བཅོལ། ཐུན་ཕྱི་མ་རྣམས་
གཏོར་མ་ཆེ་ཆུང་ཐམས་ཅད་མཐེབ་ཀྱུ་རེས་ཁ་གསོ་ཞིང་། ཆང་ཆུ་ནང་མཆོད་ཀྱིས་བྲན། བདག་སྐྱེད་ཅུང་ཟད་
བསྡུས་ཙམ་བཏང་ནས། མཆོད་པ་བྱིན་གྱིས་བརླབས། མདུན་བསྐྱེད་སྔར་ཡོད་གསལ་འདེབས་བྱེད་ཚུལ་ནི།
རང་གི་མདུན་དུ་རྡོ་རྗེའི་གུར་ཁང་ཆེན་པོ་ཞེས་པ་ནས། ཤེལ་ལྟར་དྭངས་པའི་ནང་དུ་པདྨ་
དང་ཉི་མའི་ག ་གདན་ལ་ཚོགས་བདག་ཕོ་མོ་གླང་བོ་ཆེའི་གདོང་བ་ཅན་གྱི་སྟེང་དུ་གཏོར་མ་
དང་གཉིས་སུ་མེད་པའི་མགོན་པོ་ཡིད་བཞིན་ནོར་བུ་ཞེས་སོགས་ཀྱིས་བསྐྱེད་པ་མ་གཏོགས་གཞན་
ཐམས་ཅད་འདྲ། ཉིན་རེ་ཞིང་ཐོར་ཐུན་གྱི་མགོ་ལ་སྐྱབས་སེམས་བླ་མའི་རྣལ་འབྱོར་བདག་བསྐྱེད་དང་བཅས་པ་
བྱ་ཞིང་། ཐུན་ཕྱི་མ་རྣམས་ལ་བདག་བསྐྱེད་མདོར་བསྡུས་དང་། མདུན་སྐྱེད་ཀྱི་མཆོད་པ་བྱིན་རླབས་ནས་འཇུག
དེ་ལྟ་བུའི་ཚུལ་གྱིས་སྔགས་རྒྱུན་མ་ཆད་ཅིང་ངག་མ་ཤོར་བར་བྱས་ལ། གྲོལ་ཁའི་ཐུན་ཐ་མའི་བཟླས་པ་རྫོགས་
པར་གཟུངས་ཐག་བསྡུས་ལ་ཡིག་བརྒྱ་བརྗོད། མཆོད་བསྟོད་མདོར་བསྡུས་བྱས་ཕྱག་རྒྱ་དང་བཅས། ཨོྃ་བཛྲ་ཨུ་
ཏིཥྛ། མགོན་པོ་འཁོར་བཅས་མདུན་གྱི་ནམ་མཁའ་ལ་བཞུགས་པར་གྱུར། ཅེས་གཏོར་མའི་ལྷ་
ནམ་མཁར་བཏེགས་ལ་གཏོར་མདའ་བླངས་ནས་རྟེན་གྲལ་དུ་བཞག གཏོར་མ་ཆེ་བ་གཏོར་ཆུང་རྣམས་དང་ལྷན་
ཅིག་བྱིན་གྱིས་བརླབས་ཏེ་སྔར་ལྟར་འབུལ་ཞིང་། བསྟོད་པ་འཕྲིན་བཅོལ་གྱི་བར་བྱ། ནག་པོ་ཆེན་པོའི་གཏོར་
སྒྲུབ་ཀྱི་སྐབས་བཞིན་སྤྱི་བསྟབ་བྱ་བར་སྤྲོ་ན། གཏོར་མ་ཆེ་བ་ཕྱི་རོལ་ཏུ་འཁྱེར་མི་རུང་བས། དེའི་ཚབ་ཏུ་གཏོར་
མ་གསར་བ་ཧ་ཅང་མི་ཆུང་བ་ཞིག་བཟོས་ཏེ་སྔར་ཕུལ་ཟིན་པའི་མཐེབ་ཀྱུ་རྣམས་ནས་གཏོར་མ་གསར་བ་དང་
འཁོར་གཏོར་རྣམས་ལ་བྲན་པ་ཐོག་ཁ་ལྟ་བུར་ཁྱེར་ཏེ་བཤམས་ཤིང་། མདུན་དུ་ཕྱི་ནང་གི་མཆོད་པའང་བཤམས།
སྤྱི་འགྲོ་ལྟར་གྱི་གཤེགས་གཏོར་ཟུར་དུ་བཤམས་ཀྱང་ཆོག མཆོད་གཏོར་རྣམས་བྱིན་རླབས་གཞུང་ལྟར་དང་།
87

ཡི་དམ་ཆོས་སྲུང་རྣམས་ཀྱི་གཏོར་བཟློག་དང་གསོལ་མཆོད། འཕྲིན་བཅོལ་སོགས་ཀྱི་སྐོར།
སྔགས་དྲུག་ཕྱག་རྒྱ་དྲུག་གིས་ཀྱང་བྱིན་གྱིས་བརླབས། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས།
འོག་མིན། མཁའ་སྤྱོད། ཅེས་སོགས་སྔར་བཞིན་སྤྱན་འདྲེན་བྱས་ཏེ། ཁྲྀ་རིང་བོ་ཉེར་གཅིག་གི་བར་དང་།
པདྨ་ཀཱ་མ་ལ་ཡེ་སྟཱཾ། བདག་དང་སེམས་ཅན་ནས། ཕྱག་འཚལ་ལོ། ། གོང་ལྟར་ལྗགས་བྱིན་གྱིས་
བརླབས་ཏེ་གཏོར་སྔགས་ལན་གསུམ་མམ་བདུན་གྱིས་ཕུལ། ཕྱི་ནང་གི་མཆོད་པས་མཆོད། ཧཱུཾ་ཆོས་ཀྱི་དབྱིངས་
ལས་ཞི་བའི་སྐུར་བཞེངས་པ། ། གངས་རིའི་མདངས་འཕྲོག་མགོན་པོ་ཐུགས་རྗེའི་གཏེར། །
ཡིད་བཞིན་ནོར་བུ་མཁའ་འགྲོ་གནོད་སྦྱིན་དང་། ། གཏེར་བདག་ནོར་ལྷའི་འཁོར་དང་
བཅས་པ་རྣམས། ། འདིར་གཤེགས་རྒྱན་གྱི་གཏོར་མ་འདི་བཞེས་ཤིག ། སྐབས་འདིར་གཏོར་མ་
རྣམས་ཀྱི་རྩེ་ནས་བཅད་དེ་ཤར་ལྷོ་མཚམས་སུ་གཏོར། ནང་མཆོད་དང་། གསེར་སྐྱེམས་ཀྱང་ཕུལ། ཤ་ཁྲག་
དམར་གྱི་གཏོར་མ྾། ། ཛམ་བུ་ཏི་བའི་ཞལ་ཟས྾། ། ཛ་གད་དཔའ་བོའི྾། ། གཙང་མ་
ཕུད྾། ། སྔར་བཅོལ་ལེགས་པའི྾། ། ད་བཅོལ་ལས྾། ། འཁོར་རྣམས྾། ། བསྟན་པ་
བསྲུང་བའི་ལས་འདི་ཁྱོད་ཀྱིས་སྒྲུབས། ། ཚེ་བསོད་དཔལ་འབྱོར་མངའ་ཐང་སྙན་གྲགས་
སྤེལ། ། འཁོར་བཅས་སྣོད་བཅུད་ལེགས་ཚོགས་དབང་དུ་བསྡུས། ། མཆོག་དང་ཐུན་མོང་
དངོས་གྲུབ་མ་ལུས་སྩོལ། ། མངའ་གསོལ་ནི། ཧཱུཾ་རྡོ་རྗེ་འཆང་དངོས་བླ་མ་དང་། ། ཞེས་པ་ནས།
ཆོས་སྐྱོང་ཆེན་པོར་མངའ་གསོལ་ལོ། ། འདོད་དགུའི་དངོས་གྲུབ་ཀུན་སྩོལ་བའི། ། ཡིད་
བཞིན་ནོར་བུ་མངའ་གསོལ་ལོ། ། མཁའ་འགྲོ་གནོད་སྦྱིན་ནོར་ལྷའི་ཚོགས། ། ཀུན་གྱི་
གཙོ་བོ×། ། གསང་སྔགས་རིག་འཛིན་ཞེས་པ་ནས། མངའ་གསོལ་དོན་དང་ལྡན་པར་
མཛོད། ། ཡིག་བརྒྱ་དང་བཟོད་གསོལ་བྱས་ལ། ཨོཾ་ཨཱཿབཛྲ་མཿ མགོན་པོ་འཁོར་བཅས་རང་
གནས་སུ་གཤེགས་པར་གྱུར། སྤྱི་བསྟབ་ལོགས་སུ་མི་བྱེད་ན་སྔར་གྱི་འཕྲིན་བཅོལ་གྱི་མཐར་མངའ་
གསོལ་བྱ། མཆོད་པ་ཁ་གསོས་ཏེ། གཏང་རག་གི་མཆོད་བསྟོད། ཡིག་བརྒྱ་ལན་གསུམ་ནོངས་པ་བཟོད་པར་
གསོལ། ནམ་མཁར་བཏེགས་པའི་ལྷ་དབང་འཁོར་དང་བྲིས་སྐུ་ལ། འདིར་ནི་གཟུགས་དང་སོགས་ཀྱིས་བརྟན་
བཞུགས་བྱ། བསྟན་པ་རྒྱས་པའི་བསྔོ་སྨོན་དང་བཀྲ་ཤིས་བཀའ་རྒྱ་མ་སོགས་ཀྱི་ཤིས་བརྗོད་བྱའོ། ། གཏོར་མ་ཆེ་བ་
དངོས་གྲུབ་ཏུ་བླངས་ཤིང་། མཎྜལ་བསྡུས་ཏེ་ལས་ཀྱི་རྗེས་མི་མངོན་པར་བྱ། སྒྲུབ་པའི་རིང་ལ་མཚམས་དམ་པ་
88

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
དང་། མཆོད་གཏོར་སོགས་དང་སྒྲུབ་པ་པོ་རྣམས་ཀྱིས་བཟའ་བཏུང་ལ་དམ་ཉམས་དང་གྲིབ་ཅན་གྱི་རྫས་མ་
འདྲེས་པ་དང་། ཕྱག་དར་མི་བྱ་ཞིང་། སྟན་མི་སྤུག་པ་དང་གནས་ཁང་གཞན་དུ་མི་ཉལ་བ་སོགས་རྒྱས་པར་
གཞན་ལས་འབྱུང་བ་ལྟར་གྱི་དམ་ཚིག་ལ་གནས་པ་དང་། སྒྲུབ་རྫས་རྣམས་སྒྲུབ་པ་པོ་དམ་ཚིག་གཙང་ཞིང་ཆོས་
སྐྱོང་གཅིག་པ་རྣམས་ཁོ་ནས་དངོས་གྲུབ་ཏུ་ལོངས་སྤྱོད་པར་བྱ་བ་སོགས་སྤང་བླང་ཚུལ་བཞིན་དུ་བསྒྲུབ་ན་སྲིད་
ཞིའི་ལེགས་ཚོགས་ཐམས་ཅད་ལྷུན་གྱིས་གྲུབ་པར་འགྱུར་རོ། ། ཐུགས་རྗེའི་གཏེར་ཆེན་གཟི་ལྡན་
མགོན་པོ་ཡི། ། འཕྲིན་ལས་དགོས་འདོད་མི་ཟད་གཏེར་མཛོད་ཆེ། ། འབྱེད་པའི་སྒྲུབ་རིམ་
རིན་ཆེན་ལྡེ་མིག་གང་། ། ཚད་ལྡན་མཁས་གྲུབ་དུ་མའི་གཞུང་བཞིན་བཀོད། ། འདི་ཡི་
དགེ་བས་མར་གྱུར་འགྲོ་བ་ཀུན། ། སྲིད་དང་ཞི་བའི་དབུལ་བ་དང་བྲལ་ཞིང་། ། མི་ཟད་
ནམ་མཁའ་མཛོད་ཀྱི་གཏེར་ཆེན་པོར། ། ནམ་མཁའ་ཇི་སྲིད་འདོད་དགུར་སྤྱོད་གྱུར་
ཅིག ། ཅེས་མགོན་པོ་ཡིད་བཞིན་ནོར་བུའི་གཏོར་སྒྲུབ་བྱ་ཚུལ་དངོས་གྲུབ་བང་མཛོད་འབྱེད་པའི་ལྡེ་མིག་ཅེས་
བྱ་བ་འདི་ནི། ཉེ་ཆར་གཙུག་ལག